Í raun lætur hann skoðanir sínar um fjárfestingar sjaldan í ljós og hefur því síður séð ástæðu til að aðstoða þá menn sem hafa lagt það á sig að skrifa um hann . 30. apríl síðastliðinn var aðalfundur félagsins og kemur ýmislegt forvitnilegt fram í nýjustu ársskýrslunni . Hér verður sjónum beint að ávöxtun Berkshire Hathaway og almennri umfjöllun Buffett um fjárfestingar í skýrslunni . Buffett hefur í gegnum tíðina kryddað ársskýrslur sínar með skemmtilegum samlíkingum á fjárfestingum og daglegu lífi og sinni þurru kímni . Auk þess hefur hann með hæverskum hætti ( tekst misjafnlega til í þeim efnum ) fjallað um árangur fjárfestinga sinna . Lítil hógværð er á fyrstu síðu skýrslunnar í ár samkvæmt venju en þar ber Buffett ávöxtun bókfærðs virðis á hlutabréfum Berkshire Hathaway saman við ávöxtun á S & P 500 hlutabréfavísitölunni síðustu 40 ár . Árleg meðaltalsávöxtun Berkshire Hathaway á tímabilinu er tæplega 22% , sem er meira en tvöfalt betri ávöxtun en á hlutabréfavísitölunni . Þetta þýðir að lán voru tekin til að fjárfesta í hlutabréfum umfram eigið fé félagsins . Þetta skal þó ekki túlka sem svo að samanburður á ávöxtun Berkshire Hathaway og S & P 500 hlutabréfavísitölunni sé ekki lengur raunhæfur . Ef fjárfest væri í vísitölusjóði sem endurspeglar S & P 500 hlutabréfavísitöluna sem veitti betri ávöxtun í framtíðinni væri lítið vit í því að eiga bréf í Berkshire Hathaway . Buffett bendir á að fjárfestar hafi með einfaldri fjárfestingu í slíkum vísitölusjóði getað auðveldlega ávaxtað fé sitt með góðum hætti undanfarin 35 ár , þó svo að sú ávöxtun hefði verið töluvert lakari en hjá Berkshire Hathaway . Tvísaga um hlutabréf Buffett er að vissu leyti tvísaga um skoðun sína á hlutabréfum . Hann telur þau hafa litla möguleika á því að veita jafngóða ávöxtun í framtíðinni og þau hafa veitt síðustu þrjá til fjóra áratugina . Kaupverðið er tæpir 10 milljarðar dala ( um 650 milljarðar íslenskra króna ) , sem vissulega er há fjárhæð , en er þó ekki nema rúmlega 20% af þeim lausu fjármunum sem Berkshire Hathaway hefur nú til umráða . Ávöxtun hlutabréfa Coca-Cola hefur verið neikvæð síðustu fimm ár og hafa hlutabréf American Express ekki sýnt mikið betri ávöxtun á sama tímabili . Hlutabréf í þessum félögum mynda ein sér um 40% af eign Berkshire Hathaway í skráðum hlutabréfum . Sú ávöxtun hefur aftur á móti lítið með almenna hækkun hlutabréfamarkaða að gera . Þó svo að ofangreind fjárfestingarstefna sé hugsanlega gagnrýnisverð er stefnan augljóslega í samræmi við væntingar Buffett að hlutabréf séu almennt dýru verði keypt í dag samanborið við undanfarna áratugi . Buffett er einnig í þeirri erfiðu aðstöðu að eiga mikla fjármuni til fjárfestinga sem gerir það illmögulegt að fjárfesta í fyrirtækjum nema með yfirtöku eða hækka gengi bréfa þeirra vegna hans eigin kaupþrýstings . Buffett , með sinni þurru kímni , segir í skýrslunni að hann frétti almennt um fjárfestingar Simpson eftir að þær hafi átt sér stað og að stundum sé hann ósammála ákvörðunum hans en hafi hljótt um það . Buffett bætir við með agnarsmáu letri : " En Simpson hefur oftast rétt fyrir sér . "